506 UPERNIVIK DISTRIKT 



Hvid- og Narhvaler, og hele Aaret fanges Ringsæl. Om Sommeren samles end- 

 videre en Del Lomviæg fra det kun 7 km borte liggende Agparssuit (Kap Shack- 

 leton). 



Slædevejen gaar nu fra Agpalisiorfik nordpaa langs Kutdlikorssuits Vest- 

 side, tværs over Mundingen af en Bugt, der skærer sig dybt ind i Landet og lige 

 mod Vestsiden af en langstrakt 0, KitsorsaK, over hvis lave Klipper hæver 

 .sig Fjældet Sugar loaf (gr. ÜmanaK), efter hvilket hele den store Bugt mellem 

 Kutdlikorssuit i Syd og Nordre NûgssuaK i Nord har faaet Navn. 



KitsorsaK Øen er smal paa Midten, saa smal, at Søen paa sine Steder i haardt 

 Vejr næsten kan slaa over til den anden Side, og de store Isfjælde, der paa Grund 

 af den store D\bde i den sondre Bugt kan gaa meget nær ind under Land, ved 

 •deres Kalvning undertiden kan naa at kaste Isstykker over i den nordre Bugt. 

 Her, men udenfor Rækkevidde af Sø og Isfjælde, ligger 



Bopladsen KitsorsaK, 



nyoprettet for et Par Aar siden, men Landet bærer talrige Vidnesbyrd om Bebo- 

 else i ældre Tider i Form af Hustomter, Teltringe og gamle sammenfaldne Kød- 

 grave, stammende fra Tiden før den store Koppeepidemi i første Trediedel af 

 forrige Aarhundrede, der bortrev saa mange Mennesker, at alle Bopladser Nor- 

 den for TasiussaK blev forladte, indtil nu i de senere Aar de voksende Fødsels- 

 overskud tvinger nogle, og de bedre Jagtbetingelser lokker andre til at søge 

 nordpaa. 



KitsorsaK havde 1918 2 Huse deraf 1 af Type II ca. 6 X 6V2 m og godt 2 m 

 højt, forsynet med Komfur og et stort Glasvindue, indvendig malet og velholdt, 

 det andet af Type I og med Tarmskindsrude. 



Her boede 11 Mennesker deraf 1 Ægtepar. Tillige fandtes 1 voksen ugift 

 Fanger, 1 Enke, 5 Kvinder over 12 Aar og 2 Drenge. 



Af Erhvervsredskaber fandtes 3 Kajakker, 4 Rifler, 1 Haglbøsse, 2 Slæder 

 med Hunde, 20 Isgarn, 2 Hajsnører; endvidere 2 Telte og 1 Konebaad. 



Her som ved den følgende Boplads spiller uto/c-Jagten langt den største Rolle, 

 idet Isen bliver liggende i Bugten til langt hen paa Sommeren, og der tillige findes 

 mange Sæler. Om Efteraaret fanges fra Kajak en Del af de smaa Hvaler, særlig 

 Narhval. Om Foraaret samler Beboerne endvidere mange Ederfugleæg og -dun 

 sammen med Ituvssâlik'erne ude ved Kitsigsorssuit. Om Vinteren faas her som 

 Regel nogle Bjørne, omend ikke i umiddelbar Nærhed af Bopladsen, men bl. a. 

 ude ved Øerne Vest for Agparssuit. Da man har gode velfodrede Hunde, de bedste 

 Nord for TasiussaK, kan Strejftog efter Bjørn strække sig videnom og ofte spænde 

 ■over flere Dage. I det hele er Manden her vel nok den dygtigste Fanger i Uper- 

 nivik Distrikt, og i hans Forraadsskur og Kodgrave findes altid Mad nok til Men- 

 nesker og Dyr, Spæk til Lamperne og Tørv til Komfuret. Her bruges endnu Mos 



